CELEX: 32010R0998
Language: hu
Date: 2010-11-05 00:00:00
Title: A Bizottság 998/2010/EU rendelete ( 2010. november 5. ) az Enterococcus faecium DSM 7134 brojlercsirkék takarmány-adalékanyagaként történő felhasználásának engedélyezéséről (az engedély jogosultja: Lactosan GmbH & Co KG)  EGT-vonatkozású szöveg

6.11.2010   
            
            
               HU
            
            
               Az Európai Unió Hivatalos Lapja
            
            
               L 290/22
            
         A BIZOTTSÁG 998/2010/EU RENDELETE
   (2010. november 5.)
   az Enterococcus faecium DSM 7134 brojlercsirkék takarmány-adalékanyagaként történő felhasználásának engedélyezéséről (az engedély jogosultja: Lactosan GmbH & Co KG)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélymegadás feltételeiről és az engedélyezési eljárásokról.
            
         
               (2)
            
            
               Az 1831/2003/EK rendelet 7. cikkének megfelelően a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Enterococcus faecium DSM 7134 készítmény brojlercsirkék takarmány-adalékanyagaként való engedélyezésére vonatkozik.
            
         
               (4)
            
            
               Az Enterococcus faecium DSM 7134 elválasztott malacoknál és hízósertéseknél történő felhasználását az 538/2007/EK bizottsági rendelet (2), kocáknál történő felhasználását az 1521/2007/EK bizottsági rendelet (3) engedélyezte, brojlercsirkékre pedig ideiglenesen, négyéves időszakra az 521/2005/EK bizottsági rendelet (4) engedélyezte.
            
         
               (5)
            
            
               A készítmény brojlercsirkék esetében történő engedélyezése iránti kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: Hatóság) 2010. május 27-i véleményében (5) megállapította, hogy a javasolt felhasználási feltételek mellett az Enterococcus faecium DSM 7134 nincs káros hatással sem az állati vagy emberi egészségre, sem a környezetre, és használata jótékony hatással lehet a célfajok zootechnikai tulajdonságaira nézve. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. Emellett ellenőrizte az 1831/2003/EK rendelettel létrehozott közösségi referencialaboratórium által a takarmányban lévő takarmány-adalékanyag vizsgálata során alkalmazott analitikai módszerrel kapcsolatban benyújtott jelentést is.
            
         
               (6)
            
            
               Az Enterococcus faecium DSM 7134 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   E rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 128., 2007.5.16., 16. o.
   
      (3)  HL L 335., 2007.12.20., 24. o.
   
      (4)  HL L 84., 2005.4.2., 3. o.
   
      (5)  EFSA Journal (2010); 8(6):1636.
   
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.
                  
               
            
                  4b1841
               
               
                  Lactosan
                  GmbH & Co KG
               
               
                  
                     Enterococcus faecium
                  
                  DSM 7134
               
               
                  
                               
                           
                           
                              
                                 Az adalékanyag összetétele:
                              
                              
                                 Enterococcus faecium DSM 7134 készítmény, amely legalább az alábbiakat tartalmazza:
                              
                                           
                                       
                                       
                                          Por: 1 × 1010 CFU/g adalékanyag
                                       
                                    
                                           
                                       
                                       
                                          Granulátum (mikrokapszulázott): 1 × 1010 CFU/g adalékanyag
                                       
                                    
                        
                               
                           
                           
                              
                                 A hatóanyag jellemzése:
                              
                              
                                 Enterococcus faecium DSM 7134
                           
                        
                               
                           
                           
                              
                                 Analitikai módszer
                                  (1)
                              
                              
                                           
                                       
                                       
                                          Számlálás: epe-eszkulin-azid-agart alkalmazó lemezes számlálásos módszer
                                       
                                    
                                           
                                       
                                       
                                          Azonosítás: pulzáló erőterű gélelektroforézis (PFGE).
                                       
                                    
                        
               
                  Brojlercsirke
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              A használat az alábbi, megengedett kokcidiosztatikumokat tartalmazó takarmányokban engedélyezett: diklazuril, halofuginon-hidrobromid, robenidin-hidroklorid, dekoquinát, lazalocid-A-nátrium, maduramicin-ammónium, illetve monenzin-nátrium.
                           
                        
               
                  2020. november 26.
               
            
         (1)  Az analitikai módszerek részletes leírása a közösségi referencialaboratórium honlapján található: www.irmm.jrc.be/crl-feed-additives